დავით ზალკალიანი: „მთლიანად ევროპული უსაფრთხოების სისტემა დგება კითხვის ნიშნის ქვეშ“
„ძალიან ბედნიერი ვარ, რომ ჩვენ შევთანხმდით ხელი მოვაწეროთ ასოცირების ხელშეკრულებას საქართველოსთან და მოლდოვასთან არაუგვიანეს 2014 წლის ივნისისა“,- ჟოზე მანუელ ბაროზომ თვითერზე.
თბილისი — ეს სიტყვები გამოაქვეყნა ევროკომისიის პრეზიდენტმა ჟოზე მანუელ ბაროზომ თვითერზე. საქართველოში ასოცირების ხელშეკრულებაზე ხელმოწერის თარიღის ორი თვით გადმოწევას უკრაინაში განვითარებულ მოვლენებს უკავშირებენ. რეალობა, რის წინაშეც დგას დღეს დასავლეთი სწრაფი რეაგირებისა და ეფექტური ქმედებებისკენ უბიძგებს. ამ დროს მნიშვნელოვანია არა თუ ყოველი დღე, ყოველი საათიც. ამის შესახებ დღეს ბრიუსელში ფორუმზე მყოფმა საქართველოს პარლამენტის თავმჯდომარემ, დავით უსუფაშვილმა განაცხადა: ევროკავშირმა ასოცირების ხელშეკრულება უკრაინასთანაც გააფორმა. მას ხელი არსენი იაცენიუკმა, უკრაინის მოქმედმა პრემიერ მინისტრმა მოაწერა და იმედი გამოთქვა, რომ წლის ბოლომდე შესაძლებელი გახდება შეთანხმების გაფორმება ეკონომიკურ ნაწილზეც. ვიტალი კლიჩკო, უკრაინული ოპოზიციის ერთ-ერთი ლიდერი, რომელიც რუსთავი 2-მა ჩაწერა, ამბობს: საქართველოს საგარეო საქმეთა მინისტრის, მაია ფანჯიკიძის განცხადებით, საქართველო მომზადებული შეხვდება ხელმოწერის მნიშვნელოვან თარიღს. მინისტრი დღეს მარტინ შულცს, ევროპარლამენტის პრეზიდენტის სიტყვასაც გამოეხმაურა, რა დროსაც მან განაცხადა, რომ ცივი ომის შემდეგ ევროპაში უკრაინა ანექსიის პირველი შემთხვევაა. ამბობს მაია ფანჯიკიძე. საერთაშორისო საზოგადოებისთვის, ისევე, როგორც უკრაინელებისთვის ჯერ კიდევ უცნობია, უკრაინის კუთვნილი ტერიტორიებიდან რა ნაწილია ისეთი, რაზეც რუსეთის ფედერაცია „დაცვის იძულებას“ არ გამოიყენებს. დღეს პუტინმა ხელი ყირიმისა და სევასტოპოლის მიერთებას მოაწერა. მიემატება თუ არა ტერიტორიები ამ ჩამონათვალს, მხოლოდ ღმერთმა იცის. მადისა და გემოვნების ნაკლებობას რუსეთის ფედერაციის ხელისუფლებაში არასდროს უჩიოდნენ და არც ახლა უჩივიან. საერთაშორისო თანამეგობრობა კი ამ დრომდე მსჯელობს სანქციების თაობაზე, რაც ეფექტური იქნება რუსეთის მადის აღსაკვეთად. საქართველოს საგარეო საქმეთა მინისტრის მოადგილე დავით ზალკალიანი ამბობს, რომ უკრაინაში განვითარებული მოვლენები იმდენად მნიშვნელოვანი შემთხვევაა, ეს იძულებულს ხდის დასავლეთს იმოქმედოს გაცილებით ოპერატიულად, რადგან გარკვეულწილად, კითხვის ნიშნის ქვეშ დგება ევროპული უსაფრთხოების სისტემა. განაცხადა ზალკალიანმა. დღეს ერგნეთში ინციდენტების პრევენციისა და მათზე მონიტორინგის მექანიზმების ფარგლებში მორიგი, რიგით 43 შეხვედრა გაიმართა. შეხვედრიდან გამოსულმა მონაწილეებმა აღნიშნეს, რომ ოსურმა მხარემ არ აღიარა ნამდვილობა ფაქტებისა, რაც შეხვედრის თანამონაწილეებმა წარმოადგინეს. კახა ქემოკლიძე, შსს ანალიტიკური დეპარტამენტის წარმომადგენელი შეხვედრამდე აცხადებდა, რომ ერთ-ერთ საკითხად განიხილებოდა შემთხვევა, როდესაც 6 და 15 მარტს ქართული საჰაერო სივრცე რუსული ვერტმფრენების მიერ კონფლიქტის ზონიაში დაირღვა.